นายศิริพล กล่าวว่า ได้สั่งการให้เจ้าหน้าที่ทั้งส่วนกลางและภูมิภาคออกตรวจสอบเรื่องนี้แล้ว โดยขอให้ติดป้ายแสดงราคาขณะเดียวกันกรมมีรายชื่อกลุ่มผู้ประกอบการ ประชาชนทั่วไป และผู้ผลิตเสื้อ 141 ราย ที่ทำเรื่องขอพระบรมราชานุญาตเป็นผู้ผลิตเสื้อจากสำนักพระราชวังซึ่งจะตรวจสอบย้อนหลังและปัจจุบันมาเปรียบเทียบกันว่า การผลิตและหยุดผลิตเสื้อไปแล้วมากน้อยแค่ไหน เพื่อดูว่า ได้ผลิตจำหน่ายและบริจาคตามที่ได้แจ้งไว้กับสำนักพระราชวังหรือไม่ โดยเฉพาะราคาและชนิดเสื้อผ้า หากไม่ตรงกับที่แจ้งไว้ ก็ถือว่าเข้าข่ายค้ากำไรเกินควร มีความผิดตามมาตรา 29 กฎหมายการค้าและบริการ ซึ่งมีโทษปรับ 1.4 แสนบาท จำคุก 7 ปี หรือทั้งจำทั้งปรับเชียงใหม่จับแล้วขายเสื้อไม่ติดราคาส่วนสถานการณ์ในต่างจังหวัดหลายพื้นที่สำนักงานการค้าภายใน (คน.) จังหวัดเริ่มเอาจริงเอาจังจัดการกับผู้ที่ขายเสื้อเหลืองค้ากำไรเกินควรแล้ว นางเฟื่องฟ้า ตุลาธรรมกุล หัวหน้าสำนักงานการค้าภายใน (คน.) จ.เชียงใหม่กล่าวว่า เมื่อช่วงเช้า วันที่ 6 มิถุนายน ทางสำนักงานได้รับโทรศัพท์ร้องเรียนว่า มีร้านค้าในตลาดวโรรส นำเสื้อมาขายให้แก่ประชาชนในราคาแพงถึงตัวละ 700-800 บาท จึงส่งเจ้าหน้าที่ออกไปตรวจสอบร้านค้าในตลาดต่างๆ ในเขต อ.เมืองบริเวณโดยรอบและด้านในตลาดวโรรส ตลาดสันป่าข่อย บิ๊กซี ซูเปอร์เซ็นเตอร์ รวมถึงตลาดสันทรายจ.เชียงใหม่"ผลการตรวจ สามารถจับกุมผู้ค้าได้ 1 ราย เป็นร้านแผงลอยในตลาดสันป่าข่อย ซึ่งไม่ได้ติดป้ายแสดงราคาสินค้า แต่ขายเสื้อเหลืองในราคาสูงถึง 400 บาท ซึ่งถือว่าผิดกฎหมายว่าด้วยสินค้าและบริการ ในกิจการประเภทแผงลอย จึงได้ตักเตือนและสั่งปรับไปในอัตรา 400 บาท ขอฝากตักเตือนผู้ค้ารายอื่นด้วย" นางเฟื่องฟ้า กล่าวและไปจะส่งเจ้าหน้าที่ออกตรวจให้ถี่ขึ้นเพื่อเป็นการป้องปรามด้วย
ใครคือหัวหน้าสํานักงานการค้าภายใน จ.เชียงใหม่ 
นางเฟื่องฟ้า ตุลาธรรมกุล